[{"text_idx": "#000000", "text": "HomeTervisenurkTooted, TervisWinner Plus ku\u0308lmpressitud kuivtoit"}, {"text_idx": "#000001", "text": "Ku\u0308lmpressitud kuivtoit Active sai valitud Faddyle (edaspidi Faddu) esmaseks testiks ning ka Fenton (edaspidi Fentu) otsustas just selle toidu kasuks. Faddu ja Fentu on kaks saksa lambakoerast venda, kes on mo\u0303lemad toidu osas va\u0308ga pirtsakad. Nimelt mitte kumbki neist ei so\u0308o\u0308 kehva toitu ega kehva maiust. Nad reaalselt on ilmselt valmis endale ise toitu metsast hankima kui kehva toitu so\u0308o\u0308ma :). Faddu on oma olemuselt lihtsalt veidi uudishimulikum, seega tema on valmis erinevaid maitseid proovima. Fentu ka\u0308itub reaalselt aga nagu autistist laps. Kui kro\u0303bin on teise kuju, lo\u0303hna ja maitsega, siis ta lihtsalt keeldub neid proovimast ning selle asemel kraabib ko\u0308o\u0308gikappi (kuna ta pole su\u0308u\u0308a saanud)."}, {"text_idx": "#000002", "text": "Kui Fadduga oli mul algusest peale selge, et tema testib ku\u0308lmpressitud toitu (ta nimelt oli pikalt olnud toortoidul), siis Fentu osas oli kindel plaan, et ta peab so\u0308o\u0308ma Performance kro\u0303binaid (loe: meie otsustasime mida koer so\u0308o\u0308b eksole :). Fentu ilmselgelt otsustas teisiti ning Performance kro\u0303binad talle va\u0308ga ei sobinud \u2013 jah, paar korda oli no\u0303us koos Winner Plus lo\u0303heo\u0303liga so\u0308o\u0308ma, aga no ei sobinud need talle va\u0308ga. Seevastu ku\u0308lmpressitud kuivtoit Active sobis ka temale testimiseks. Kui te aga arvate, et seda koera on lihtne saada uut toitu lo\u0303plikult so\u0308o\u0308ma, siis te eksite."}, {"text_idx": "#000004", "text": "Kui Faddu vo\u0303ttis kro\u0303binad va\u0308ga kergelt omaks \u2013 hakkas kohe neid so\u0308o\u0308ma ning ei pirtsutanud, siis Fentul oli va\u0308ga selge soov ja\u0308tkata vanade kro\u0303binate so\u0308o\u0308mist. Ta reaalselt esimesed paar na\u0308dalat so\u0303i ainult nii palju, et ta elus pu\u0308siks ehk sisuliselt paar suuta\u0308it hommikul ja o\u0303htul. Ja siinkohal ra\u0308a\u0308gin ma ja\u0308lle kord nendest kro\u0303binatest, mis sisaldavad soola \u2013 ko\u0303ige suurem miinus soola lisamisel toidule on see, et sool tapab a\u0308ra meie maitsemeeled ehk me vajame iga kord u\u0308ha rohkem ja rohkem soola. Ja kui toit pole soolane, siis tundub, et see pole hea toit. Tegelikult on asi meie rikutud maitsemeeltes. Ja sama on ka koeraga. Kui koer on harjunud so\u0308o\u0308ma soolaga kro\u0303binaid, siis tunduvad soolata kro\u0303binad maitsetud ning nad ei taha neid enam va\u0308ga. Ning see oligi Fentu probleem \u2013 uued kro\u0303binad olid soolata ning tema jaoks ilmselt magedad."}, {"text_idx": "#000005", "text": "O\u0303nneks peale paari na\u0308dalat see ko\u0303ik muutus ning nu\u0308u\u0308d ta so\u0308o\u0308b rohkem, kui ta vanasti so\u0303i Wolf\u2019i kro\u0303binaid. Nagu Irene u\u0308tleb \u201cFentu so\u0308o\u0308b mind vaeseks\u201d :D. Igal juhul mo\u0303lemal koeral karv la\u0308igib, enesetunne on hea, energiat on palju ning va\u0308ljaheide on korras. Ainsaks miinuseks on see, et Fentu pole kaalus juurde vo\u0303tnud, kuna ta keeldus Performance kro\u0303binaid so\u0308o\u0308mast :)."}, {"text_idx": "#000006", "text": "Ehk ja\u0308llegi \u2013 lugege oma koerte kuivtoidu koostisaineid. Ja kui avastate, et praegu antavates kro\u0303binad sisaldavad soola ning tahate toitu vahetada, siis arvestage, et koer vo\u0303ib algul teise toidu osas nina krimpsutada, aga ma siiralt soovitan mitte tema no\u0303udmistele ja\u0308rele anda \u2013 ta maitsemeeled peavad lihtsalt puhastuma selleks, et hakata hindama soolavaba toitu :). Koer ennast na\u0308lga igal juhul ei ja\u0308ta ning isegi juhul, kui ta on otsustanud 3 pa\u0308eva olla so\u0308o\u0308mata, siis ta lo\u0303puks hakkab teil so\u0308o\u0308ma \u2013 lihtsalt vaja kannatust :)."}, {"text_idx": "#000007", "text": "Gluteenivaba \u2013 sobib ka toidutundlikele koertele\nTagab terve naha ja la\u0308ikiva karva\nKo\u0303rge biosaadavuse to\u0303ttu suurepa\u0308rane energiaallikas aktiivsetele koertele"}, {"text_idx": "#000008", "text": "Toit on toodetud ilma GMO, nisu ja gluteeni sisaldava teraviljata, muna ja piimatoodeteta, samuti ilma kunstlikke va\u0308rvi-, lo\u0303hna- ega maitseaineid lisamata."}, {"text_idx": "#000009", "text": "Koostis: mais, kuivatatud kana, kaer, kanarasv, hemoglobiin, z\u030celatiin (parandab naha tervist, proteiiniallikas, toetab seedimist, leevendab liigesevalu jne), sojao\u0303li, lo\u0303heo\u0303li, omega 3, omega 6, mineraalid, vitamiinid ja mikroelemendid, looduslik E vitamiin."}, {"text_idx": "#000011", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000012", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000014", "text": "Vo\u0303tsin ette ja\u0308rgmised kuivtoidud ning nende koostised. Natuke ka taustast, miks ma seda teen.\nMinu ka\u0308est on aeg-ajalt ku\u0308situd, et mida... Loe edasi"}, {"text_idx": "#000015", "text": "U\u0308ks ko\u0303ige lihtsamaid ja odavamaid viise oma lemmiku toidulaua rikastamiseks ja tema tervise parandamiseks on kindlasti probiootikumide lisamine nende toidule.... Loe edasi"}, {"text_idx": "#000016", "text": "10 ma\u0308rki, mida ei tasu ignoreerida"}, {"text_idx": "#000017", "text": "Mulle va\u0308ga meeldib o\u0308elda, et loomaomanik ise tunneb oma lemmikut ko\u0303ige paremini ning enamus meist tunnevad ise alateadvuslikult a\u0308ra kui... Loe edasi"}, {"text_idx": "#000018", "text": "Hu\u0308drolu\u0308u\u0308situd proteiiniga toit on see, mida va\u0308ga tihti soovitatakse allergiate vo\u0303i toidutundlike koerte puhul. Sattusin mo\u0303ni aeg tagasi lugema oma... Loe edasi"}, {"text_idx": "#000019", "text": "Toidu hind ja selle kujunemine"}, {"text_idx": "#000020", "text": "Antud postitust pani mind kirjutama juba teist aastat toimuv hinnaralli. Vaatasime hiljuti Irenega koertele mo\u0303eldud kuivtoitude hindu ning avastasime, et... Loe edasi"}, {"text_idx": "#000021", "text": "Hotspot on reeglina nende koeraomanikele tuttav, kelle koeral on aluskarv ning ko\u0303ige hullem selle puhul on, et kui see juba... Loe edasi"}, {"text_idx": "#000022", "text": "Toit ning kui suurt rolli see ma\u0308ngib?"}, {"text_idx": "#000023", "text": "Ma olen olnud kogu aeg arvamusel, et toit on meie elus u\u0308ks aspekte, mis mo\u0303jutab va\u0308ga suurel ma\u0308a\u0308ral meie tervist.... Loe edasi"}, {"text_idx": "#000024", "text": "Olen taaskord sunnitud mo\u0308o\u0308nma, et holistilise toidu ja toitumisega puutusin kokku alles siis, kui ma ise hakkasin koerte toitumist uurima... Loe edasi"}, {"text_idx": "#000026", "text": "Ta\u0308na tahaks ma ra\u0308a\u0308kida teemal miks me eeldame, et koera tervis peaks muutuma sisuliselt kohe, kui me teeme mingi muutuse... Loe edasi"}, {"text_idx": "#000027", "text": "Seedetrakti ha\u0308ired ja liigne limpsimine\nPardijalad \u2013 kas sobilik igale koerale?"}, {"text_idx": "#000028", "text": "Iga koer va\u0308a\u0308rib tu\u0304kikest luksust oma pa\u0308eva!"}]